תקנות החניכות (בחינות)

{{ח:התחלה}}
{{ח:כותרת|תקנות החניכות (בחינות), תשל״ז–1976}}
{{ח:קטע3||תקנות בדבר בחינות}}

{{ח:פתיח-התחלה}}
{{ח:תיבה|ק״ת תשל״ז, 357|תקנות החניכות (בחינות)|https://olaw.org.il/takanot/takanot-3618.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החניכות#סעיף 22|סעיפים 22}} {{ח:חיצוני|חוק החניכות#סעיף 36|ו־36}} {{ח:חיצוני|חוק החניכות|לחוק החניכות, תשי״ג–1953}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”שנת חניכות“ – תקופה של שנה מהיום שבו התחיל החניך בעבודה מעשית לרכישת מקצוע;
{{ח:ת|סוג=הגדרה}} ”הממונה“ – הממונה על החניכות, לרבות מי שהוא הסמיך בכתב לענין תקנות אלה;
{{ח:ת|סוג=הגדרה}} ”חבר ועדת בחינות“ – בעל מקצוע ששר העבודה מינהו לפי המלצת הממונה להיות חבר ועדת בחינות למקצוע פלוני.

{{ח:סעיף|2|ועדת בחינות}}
{{ח:תת|(א)}} הממונה ירכיב ועדות בחינות.
{{ח:תת|(ב)}} כל ועדה תורכב משלושה חברים לפחות ובתוכם נציג משרד העבודה אשר ישמש יושב ראש הועדה.

{{ח:סעיף|3|בחינות ביניים וסופיות}}
{{ח:תת|(א)}} בחינת ביניים תתקיים לא מוקדם מ־10 חדשים אחרי התחלת שנת החניכות הראשונה ולא יאוחר מ־24 חדשים אחרי התחלת שנת החניכות הראשונה.
{{ח:תת|(ב)}} בחינה סופית תתקיים לא מוקדם מארבעה חדשים לפני תום שנת החניכות האחרונה, ולא מאוחר מחדשיים אחרי תום שנת החניכות האחרונה.

{{ח:סעיף|4|הודעה על מועד הבחינה ומקום עריכתה}}
{{ח:ת}} הממונה יודיע לחניך בהודעה בכתב על מועד כל בחינה לכל מועמד ועל מקום עריכתה וישלח העתק מההודעה למעבידו של החניך.

{{ח:סעיף|5|התייצבות לבחינות}}
{{ח:תת|(א)}} חניך יהיה רשאי להתייצב לבחינה במועדים כאמור {{ח:פנימי|סעיף 3|בתקנה 3}}.
{{ח:תת|(ב)}} הממונה על החניכות רשאי להרשות לחניך להתייצב לבחינה גם במועד אחר אם לדעתו נסיבות המקרה מצדיקות זאת.

{{ח:סעיף|6|תכניות בחינות}}
{{ח:תת|(א)}} בחינת ביניים תתבסס על תכנית הלימודים המעשית ועל נסיונו המעשי בעבודה של החניך והיא תאושר בידי הממונה.
{{ח:תת|(ב)}} בחינה סופית תתבסס על תכנית הלימודים המעשית ותאושר בידי הממונה על החניכות.

{{ח:סעיף|7|סדרי עריכת בחינה וחמרים לביצועה}}
{{ח:תת|(א)}} לפני תחילת הבחינה יימסרו לנבחן הוראות בכתב או בעל פה לביצוע הבחינה, תוך מתן הסבר על הנדרש ממנו.
{{ח:תת|(ב)}} מכונות, כלים וחמרים הדרושים לביצוע עבודת הבחינה יסופקו לנבחן בידי יושב ראש ועדת הבחינות (להלן – יושב ראש).

{{ח:סעיף|8|השגחה בבחינה}}
{{ח:ת}} לפחות אחד מחברי ועדת הבחינות ישהה ליד הנבחן בעת עריכת הבחינה שהות סבירה וידווח לועדה על ביצוע עבודות הבחינה.

{{ח:סעיף|9|פרוטוקול}}
{{ח:תת|(א)}} היושב ראש ינהל פרוטוקול שבו יצויינו לגבי כל נבחן פרטים אלה:
{{ח:תתת|(1)}} מקום הבחינה, ואם היא בחינת ביניים או סופית;
{{ח:תתת|(2)}} המקצוע;
{{ח:תתת|(3)}} מועד הבחינה;
{{ח:תתת|(4)}} שם הנבחן ומספר זהותו;
{{ח:תתת|(5)}} תוצאות הבחינה.
{{ח:תת|(ב)}} לפרוטוקול יצורפו טפסים שבהם יצויינו פרטי ההערכה של הנבחן.
{{ח:תת|(ג)}} הפרוטוקול ייחתם בידי חברי ועדת הבחינות והוא יימסר לממונה.

{{ח:סעיף|10|דרגות הישגים}}
{{ח:ת}} הערכת ההישגים של הנבחן תיעשה לפי סולם זה:
{{ח:תת}} מצויין – 10
{{ח:תת}} טוב מאד – 9
{{ח:תת}} טוב – 8
{{ח:תת}} כמעט טוב – 7
{{ח:תת}} מספיק – 6
{{ח:תת}} מספיק בקושי – 5
{{ח:תת}} בלתי מספיק – 1–4

{{ח:סעיף|11|הערכת הישגי הנבחנים}}
{{ח:תת|(א)}} בהערכת הישגי הנבחן ישתתפו לפחות שני חברי הועדה.
{{ח:תת|(ב)}} ועדת הבחינות תבסס את הערכת ההישגים של הנבחן על העבודה שביצע הנבחן בבחינה ועל הסתכלותה במשך ביצוע עבודתו ותביא בחשבון, נוסף לטיב ודיוק של העבודה, גם את שליטתו של הנבחן בכלים, שיטתיותו בעבודה, סדר ונקיון, שמירה על כללי בטיחות וזמן הביצוע.
{{ח:תת|(ג)}} הערכת ההישגים תיקבע על דעת רוב חברי הועדה; היו הדעות שקולות יובא הענין להכרעת הממונה.

{{ח:סעיף|12|נבחן שנכשל}}
{{ח:ת}} לא קיבל חניך בבחינה לפחות ציון ”מספיק“, תינתן לו אפשרות להיבחן שנית לא מוקדם מתום ארבעה חדשים מיום הבחינה הקודמת.

{{ח:סעיף|13|הודעה על תוצאות הבחינה}}
{{ח:ת}} הודעה על הישגי הבחינה תימסר לחניך והעתקים ממנה יימסרו לבית הספר שבו לומד החניך ולמזכיר הנוער העובד והלומד במקום.

{{ח:סעיף|14|תעודת מקצוע}}
{{ח:ת}} חניך שנקבעה לו בבחינה סופית דרגת הישג שאיננה פחותה מ”מספיק“, ושהציג תעודת גמר בשיעורי מקצוע מאושרים, תינתן לו תעודת מקצוע.

{{ח:סעיף|15|ביטול}}
{{ח:ת}} תקנות החניכות (בחינות), תש״ך–1959 – בטלות.

{{ח:סעיף|16|תחילה}}
{{ח:ת}} תחילתן של תקנות אלה ביום השלושים לאחר פרסומן.

{{ח:סעיף|17|השם}}
{{ח:ת}} לתקנות אלה ייקרא ”תקנות החניכות (בחינות), תשל״ז–1976“.

{{ח:חתימות|י״ב בתשרי תשל״ז (6 באוקטובר 1976)}}
* '''משה ברעם'''
שר העבודה
{{ח:סוגר}}
{{ח:סוף}}
[[קטגוריה:בוט חוקים]]